Почетохме паметта на загиналите български войни на връх Каймакчалан

Заедно с Председателя на Българската федерация по динамична стрелба Мариян Петков организирахме съвместна инициатива на двете стрелкови федерации и почетохме паметта на загиналите български войни на връх Каймакчалан. В преклонението взеха участие членове и на двете стрелкови федерации. На 16.09 изкачихме върха по южния склон. За част от нас бе второ изкачване на върха. Преди седем години изкачихме върха по северния склон.

Изненада за нас беше, че в подножието на върха срещнахме група от около 100 сръбски патриоти, тръгнали и те на преклонение. Бяха организирани с автобуси и носеха огромни знамена. Срещнахме се с техните лидери и се договорихме заедно да изкачим върха. От тях разбрахме, че имат традиция граждани да изкачват върха около 17ти септември, а военна делегация се качва на върха всяка година на 30ти септември.

Нямаше никакво враждебно отношение към нас от сръбска страна. Заедно изкачихме върха, дори член на сръбската група ни каза: „Е избихме се тук, сега върха не е нито наш, нито ваш, защото беше нужно? Ние сме една вяра, славяни сме”.

След церемониите почти всички се впуснаха да събират артефакти от боевете. Направи ни впечатление, че върхът е бил много посещаван, преди седем години имаше повече следи от битките – гилзи, куршуми, снаряди, осколки, шрапнели, бодлива тел, сега имаше по малко, но достатъчно за всички.

Друга разлика бе, че след като вече сме чели и „преживели” боевете с книгата за Каймакчалан разгледахме трите огневи линии и останалите съоръжения по един много по особен начин, някакси познато и различно.

За в бъдеще би било добре и ние българите да си изберем своя дата, на която да изкачваме върха, за да почетем загиналите български войни.

Боевете на Каймакчалан са били много епични и тежки, отличават се, че няма други военни действия на подобна надморска височина водени от редовна армия, при това в продължение на 40дни.

Върхът е много тежък като терен и условия, фортификационните съоръжения са били изграждани под постоянен артилерийски обстрел, без изградена логистика – по същото време се правил и пътя към върха. Оръжията, снарядите, бодлива тел, храна и продоволствие се използвало от 100км с волски каруци. Като добавим към това и методите от ПСВ с които са се водели военните действия - самото изграждане и използване на фиртификационни съоръжения, артилерия, картечници, щикови атаки е видно е за всеки бил там, че връх е видял много кръв и много страдание отвъд нормалната човешка издръжливост и не след дълго те обзема възхищение към героизма на войните.